
Агымдагы 2024 елда видеоконференцэлемтә режимындагы соңгы киңәшмә бүген Татарстан Хөкүмәте Йортында узды. Киңәшмәне ТР Рәисе Рөстәм Миңнеханов үткәрде.

«Без сезнең белән ел дәвамында территорияләрнең көндәлек эшчәнлеге, илкүләм проектларны һәм республика программаларын гамәлгә ашыру, икътисад тармакларын һәм конкрет муниципаль берәмлекләрне үстерү мәсьәләләрен оператив рәвештә карадык һәм хәл иттек, - диде Рөстәм Миңнеханов.

Бүген Б.И.Тихомиров исемендәге премия лауреатларына бүләкләр тапшыру тантанасында Татарстан Рәисе Рөстәм Миңнеханов катнашты. Чара Мәскәүдә узды.

«Теләкләр чыршысы» зур хәйрия гамәле кысаларында Татарстан Республикасы Премьер-министры урынбасары Роман Шәйхетдинов Казанның күп балалы Лубчук гаиләсе балаларының хыялларын тормышка ашырды.

Бүген Мәскәүдә 2025 елда «Россия – Ислам дөньясы: KazanForum-2025» халыкара форумын әзерләү һәм уздыру һәм 2024 елда узган саммит нәтиҗәләре буенча оештыру комитеты утырышы узды.

Оештыру комитеты утырышын Россия Хөкүмәте Рәисе урынбасары Марат Хөснуллин үткәрде.

Ул искәрткәнчә, ил Президенты Владимир Путин карары буенча форумның барлык чаралары инде икенче тапкыр федераль дәрәҗәдә уздырылды.

Бүген Татарстан Республикасында зур юл төзелеше объектларын ачу тантанасы узды.

Тантанада Россия Федерациясе Хөкүмәте Рәисе урынбасары Марат Хөснуллин һәм Татарстан Республикасы Рәисе Рөстәм Миңнеханов катнашты (видеоконференцэлемтә режимында).

Республика инфраструктурасында берьюлы өч истәлекле объект барлыкка килде - яңартылган «Вознесение тракты, 2 этап» ачылу белән бергә «Шәле (М-7) - Баулы (М-5)» түләүле автомобиль юлы составында «Алексеевск - Әлмәт» яңа автомобиль юлы эшли башлады, шулай ук тантаналы рәвештә Г. Тукай исемендәге «Казан» халыкара аэропортының яңа перроны ачылды.

Бүген икенче Республика Яңа ел чыршысы-2024 алдыннан Татарстан Рәисе Рөстәм Миңнеханов махсус хәрби операциядә катнашучыларның балалары, шулай ук укуда, мәдәнияттә һәм спортта үзләрен күрсәткән сәләтле балалар белән очрашты. Очрашу «Татнефть-Арена»да узды.

Без сезнең һәрберегез белән горурланабыз! Бүген Татарстан Республикасы Рәисе Рөстәм Миңнеханов Республика Яңа ел чыршысында катнашучы балаларны һәм яшүсмерләрне якынлашып килүче Яңа ел белән шулай котлады.

Традицион Яңа ел чарасы Казанда «Татнефть-Арена» боз спорт сарае мәйданчыгында уза. Гомумән алганда, Республика чыршысына 17 меңгә якын бала килер дип көтелә.

Бүген Татарстан Республикасы Рәисе Рөстәм Миңнеханов Республика Яңа ел чыршысында катнашучы балаларны һәм яшүсмерләрне якынлашып килүче Яңа ел белән котлады.

Традицион Яңа ел чарасы Казанда «Татнефть-Арена» боз спорт сарае мәйданчыгында уза.

Театральләштерелгән тамаша башланганчы Рөстәм Миңнеханов МХодә катнашучыларның балалары һәм үзләрен фәндә, спортта, мәдәнияттә һәм иҗтимагый эшчәнлектә күрсәткән талантлы балалар белән очрашты.

Татарстан Рәисе Рөстәм Миңнеханов Яңа ел алдыннан югары уку йортлары ректорлары һәм республикада урнашкан фәнни оешмалар җитәкчеләре белән традицион очрашу уздырды. Очрашу ТР Хөкүмәте Йортында узды.

Бүген Татарстан Республикасы Премьер-министры Алексей Песошин яңа энергетика объектларын файдалануга тапшыруда катнашты

Бу Казан территориясендәге объектлар - «Водозабор» подстанциясе (ПС 110 кВ Водозабор), 110 кВ кабель линияләренең яңа участоклары, шулай ук Татарстанның Лаеш районындагы «Сокуры» подстанциясе (ПС 110 кВ Сокуры).

Чарада шулай ук «Сетевая компания» АҖ генераль директоры Илшат Фәрдиев, республиканың энергетика комплексы вәкилләре катнашты.
Рәсми Татарстан